Bolesť hrdla  suchý kašeľ
Bolesť hrdla, suchý kašeľ celková únava.
Dobrý deň,
ďakujeme za prejavnú dôveru.
Bolesť hrdla je jedným z častých príznakov ochorení dýchacích ciest. Vyskytuje sa samostatne alebo je spojená s nádchou a upchatým nosom, kašľom či zvýšenou teplotou. Najčastejšie ju vyvolávajú vírusy, menej baktérie. Na zmiernenie bolesti hrdla sa používajú lokálne prípravky, ktoré pôsobia antisepticky (ničia vírusy, baktérie na povrchu sliznice, zabraňujú ich ďalšiemu šíreniu), protizápalovo a lokálne znecitlivujúco. Možnostiam liečby bolesti hrdla sa v minulosti venovala kolegyňa, ktorej rady Vám prikladám v nasledujúcom
odkaze
.
Na liečbu suchého dráždivého kašľa mám pozitívnu osobnú skúsenosť s liekom
Sinecod
. Liek obsahuje liečivo butamirátiumdihydrogencitrát, ktoré patrí do skupiny liečiv nazývaných antitusiká (liečivá tlmiace kašeľ). Sirup sa používa na symptomatickú liečbu kašľa rôzneho pôvodu. Dospievajúci starší ako 12 rokov a dospelí užívajú 3 x denne15 ml.
V prípade výskytu hlienov je potrebné liečbu liekom Sinecod ukončiť a nahradiť ho liekom podporujúcim vykašliavanie.
Ak sa Vám zdravotný stav do 5 dní nezlepší, alebo sa pridružia iné príznaky, odporúčam Vám lekárske vyšetrenie pre vylúčenie bakteriálnej príčiny Vašich ťažkostí.
Prajem skoré uzdrvenie.
S pozdravom
PharmDr. Veronika Kiabová